L 280/50
LV
Eiropas Savienības Oficiālais Vēstnesis
28.10.2022.
(5)
Ražotājiem tika lūgts verificēt provizoriskos datus saskaņā ar Regulas (ES) 2019/631 7. panta 5. punktu un trīs mēnešu laikā pēc paziņojuma saņemšanas informēt Komisiju par jebkādām kļūdām.
Paziņojumu par kļūdām iesniedza 63 vieglo pasažieru automobiļu ražotāji un 42 vieglo komerciālo transportlīdzekļu ražotāji.
(6)
Provizoriskie dati ietvēra korekcijas koeficientus, kas vieglajiem pasažieru automobiļiem aprēķināti saskaņā ar Komisijas Īstenošanas regulas (ES) 2017/1153 (2) 7. panta 2. punktu un vieglajiem komerciālajiem transportlī­ dzekļiem aprēķināti saskaņā ar Komisijas Īstenošanas regulas (ES) 2017/1152 (3) 6. panta 2. punktu.
Tā kā galīgie korekcijas koeficienti bija vienādi ar viens visiem ražotājiem un to grupām, nebija nepieciešams koriģēt vidējo īpatnējo emisiju aprēķinus.
(7)
Divu vieglo pasažieru automobiļu ražotāju un viena vieglo komerciālo transportlīdzekļu ražotāja gadījumā neviens provizoriskajā datu kopā iekļautais transportlīdzeklis neietilpa Regulas (ES) 2019/631 darbības jomā.
Vienam vieglo pasažieru automobiļu ražotājam nevienam provizoriskajā datu kopā iekļautajam transportlīdzeklim nebija paziņotas Eiropas Jaunā braukšanas cikla (NEDC) īpatnējo CO2 emisiju vērtības, tādēļ šis ražotājs šajā lēmumā nav iekļauts.
(8)
Attiecībā uz pārējiem 30 vieglo pasažieru automobiļu ražotājiem un 26 vieglo komerciālo transportlīdzekļu ražotājiem, kuri nav ne paziņojuši par kļūdām datu kopās, ne arī atbildējuši kā citādi, būtu jāapstiprina provizoriskie dati un vidējo īpatnējo emisiju un īpatnējo emisiju mērķrādītāju provizoriskie aprēķini.
(9)
Komisija ir verificējusi ražotāju paziņotās kļūdas un iemeslus to labošanai, un provizoriskā datu kopa ir attiecīgi apstiprināta vai grozīta.
Tāpēc būtu jāapstiprina vai jāgroza provizoriskie dati par 93 vieglo pasažieru automobiļu ražotājiem un 68 vieglo komerciālo transportlīdzekļu ražotājiem.
(10)
Ja šajā lēmumā norādītās ražotāja vidējās īpatnējās CO2 emisijas nepārsniedz tā īpatnējo emisiju mērķrādītāju, tad saskaņā ar Regulas (ES) 2019/631 4. pantu būtu jāuzskata, ka ražotājs ir nodrošinājis atbilstību savam īpatnējo emisiju mērķrādītājam.
Tādu ražotāju atbilstība, kas ir grupas dalībnieki, būtu jānovērtē grupas līmenī saskaņā ar minētās regulas 6. pantu.
Ražotājiem vai grupām, kam 2020. kalendārajā gadā ir piemērota atkāpe no to īpatnējo emisiju mērķrādītājiem saskaņā ar minētās regulas 10. pantu, ir vērtēta vidējo īpatnējo CO2 emisiju atbilstība piemērotajiem atkāpes mērķrādītājiem.
(11)
Saskaņā ar Regulas (ES) 2019/631 4. panta 3. punktu ražotāja vai grupas vidējo īpatnējo CO2 emisiju aprēķināšanai katram attiecīgajam ražotājam vai grupai vērā tiek ņemti tikai 95 % no 2020. kalendārajā gadā reģistrētajiem jaunajiem vieglajiem pasažieru automobiļiem, kas atlasīti uz to emisiju līmeņa pamata.
(12)
Saskaņā ar Regulas (ES) 2019/631 5. pantu, aprēķinot vieglo pasažieru automobiļu ražotāju vidējās īpatnējās CO2 emisijas, katru jauno vieglo pasažieru automobili, kuram īpatnējās CO2 emisijas nepārsniedz 50 g CO2/km (NEDC), skaita kā divus vieglos pasažieru automobiļus 2020. gadā, ievērojot maksimālo ierobežojumu katram ražotājam vai grupai 7,5 g CO2/km.
(13)
CO2 aiztaupījumi, kas gūti, izmantojot inovatīvas tehnoloģijas, kuru ieguldījums CO2 samazināšanā ir verificēts un kuras Komisija ir apstiprinājusi saskaņā ar Regulas (ES) 2019/631 11. pantu (ekoinovācijas), tiek ņemti vērā vidējo īpatnējo CO2 emisiju aprēķinā, ievērojot maksimālo ierobežojumu katram ražotājam vai grupai 7 g CO2/km.
2020. kalendārajā gadā tiek ņemti vērā tikai ekoinovāciju CO2 aiztaupījumi, kas noteikti, atsaucoties uz NEDC.
(2) Komisijas Īstenošanas regula (ES) 2017/1153 (2017. gada 2. jūnijs), ar ko nosaka metodoloģiju to korelācijas parametru noteikšanai, kas vajadzīgi, lai atspoguļotu izmaiņas reglamentētajā testa procedūrā, un groza Regulu (ES) Nr.
1014/2010 (OV L 175, 7.7.2017., 679. lpp.).
(3) Komisijas Īstenošanas regula (ES) 2017/1152 (2017. gada 2. jūnijs), ar ko nosaka to korelācijas parametru noteikšanas metodiku, kas vajadzīgi, lai atspoguļotu izmaiņas reglamentētajā testēšanas procedūrā attiecībā uz vieglajiem komerciālajiem transportlīdzekļiem, un groza Īstenošanas regulu (ES) Nr. 293/2012 (OV L 175, 7.7.2017., 644. lpp.).